Lo-Renz-O/malagasy-sentence huggingface dataset:
Ny tian-kambara eto dia ny fanoharana fa ny olona tsirairay dia samy manana ny tsinjara toerany eo amin’ny fiarahamonina, ary izany tsinjara toerany izany no mamaritra ny tsinjara asany. Tsy izany avy hatrany eto no ambaran’ny mpandahateny, fa mbola notarihiny lava ny resaka. Ny tanjony amin’izany dia ho fisavana ny lalana tian-kizorana sy ho fandravahana ny fitenenana tian-katao. Azo itarafana sy ilazana ny olona iray hoe mahay mandahateny izany ny fahaizany mampiditra sy mampiasa ohabolana maro hoentiny manaingo ny lahateniny. Izany no hatao dia mba hahatonga ny mpihaino ho liana sy hifantoka ary hahazo sary an-tsaina avy hatrany ny tian-kambara. Ny ohabolana izany dia tsy mikendry ny hanabe sy hananatra fotsiny, fa mbola mitahiry ny maha izy azy ilay faritra nipoirany sy ny mponina ao aminy. Sady hoenti-maneho sy manantitrantitra hevitra izy izany no mbola hoenti-mandresy lahatra ny mpihaino ary hoenti- mandravaka ny fitenenana ihany koa. Matoa anefa nahasarika ny ntaolo ny fampiasana ity karazan- dahabolana ity teo amin’ny andavanandrom-piainany, dia teo ny fananany endrika kanto sy tsara amin’ny maha literatiora azy. Koa ny fanehoana ny lafiny kanto izay hita mampiavaka ny ohabolana no hifotoran’ny asa famahavahana manaraka.
Any amin’ny serasera am-bava izay ifanaovan’ny mpampianatra sy ny mpianatra mandritra ny angon-kevitra hoenti-manangana ny lesona no anisan’ny anehoan’ny mpianatra ny fahafolahany ny am-bava. Ny fahaizana manazava no takina aminy ao anatin’ireny, izany hoe miompana kokoa amin’ny paikady fanazavana ny fanehoan-kevitra atao. Izany rehetra izany no ahatsapana fa tsy zava-maivana ny fahaizan’ny mpianatra maneho rafitra sy hevitra mazava ao amin’ny asa atolony, na eo amin’ny an-tsoratra izany na eo amin’ny am-bava. Ambaran’ny mpandinika moa fa amin’ny ankapobeny dia karazana hairaha roa no voaresaka eny anivon’ny sekoly ny hairaha mifamatotra amin’ny an-tsoratra sy ny hairaha mifamatotra amin’ny am-bava depover, 2007 134-135 95. Midika izany fa ny fahaiza- miserasera amin’ny alalan’ny soratra sy ny resaka am-bava no kendrena amin’ny famolavolana ny mpianatra any an-tsekoly. Anisan’ny paikady ahafaha-manatsara ny fahaiza-miserasera, ka nampiharina tao amin’ny kilasy voalohany iompanan’ity asa fikarohana ity ny fanaovana asan-tsokajy. Ny asan-tsokajy dia atao mba hahatsapan’ny mpianatra sy hampifanatrehany ireo fomba fijery samihafa momba ny olana dinihina garnier, 2016 6 96, izany hoe ao anatin’ny asan- tsokajy no ahafahan’ny mpianatra miara-mandinika ny lohahevitra izay ifotorana ka hamoahany ny fomba fijery iraisana momba izany. Araka izany, mahazo vahana kokoa ny fifanohinana ao anatin’ity karazana asa ity. Ho fanatsarana ny fanatanterahana izany anefa dia misy ny fepetra tsy maintsy hajain’ny mpampianatra eo amin’ny fizarana ny mpianatra ho sokajy maromaro. Nisy ny tolo-kevitra momba izany, nataon’i barlow barlow, 1993 79 ka nilazany fa mialoha ny hampanovana asan-tsokajy dia asaina manoratra amin’ny taratasy ny mpianatra tsirairay ary soratany ao anatin’izany ny olona tiany hiaraha-miasa, izay tsy atao mihoatra ny telo ; ny olona heveriny fa hisafidy ny hiara-miasa aminy ; ny olona tsy tiany hiaraha-miasa ; ny olona heveriny fa tsy hisafidy ny hiara-miasa aminy mihitsy.
Tak 111-112 ary na dia mbola tsy fantatra mazava aza ny fifandraisany amin’ny famonoana an’itompokolahy ravelo duia efa naman’ny miditra amin’ny ady ataontsika amin’ny mpamoaka entana an-tsokosoko avy eto ihany izy ity. Mbola fanarahana am-bokony ihany aloha no inoako fa mety indrindra. Tsy mbola nifandray tamin’ny tena lohandohan’ny mpisorona aho mandraka androany .
Tsy zava-baovao na zavatra noforonina ny toerana anaovana ny tantara tsangana manainga fototra, fa toerana malalaka nosafidina ihany. Tsy azo lazaina efa manana ny asany andavanandro anefa izy io, fa toerana midadasika mipetraka fotsiny. Mety mahafohifohy fisainana ihany raha ny zavatra izay lazaina hoe tsy manana ny asany indray no mitondra ny anjara birikiny eo amin’ny lafiny fanabeazana. Aoka hazava, fa tsy izy no manana ny asany, fa ny mpanao tantara tsangana manainga fototra no mampiasa azy. Jerentsika moa ny famaritan’i laufer roger sy bernard lecher bonnier azy ny toerana dia natao hitangoronana. Velaran-tany tsy nisy zavatra teo aloha, tsy hita ny asany raha tsy ao amin’ny fivoriana ihany. Izy dia velaran-tany ho an’ny rehetra 77. Faritana mazava tsara ao anatin’ny kianja malalaka anankiray izay nosafidina ny sehatra hampiasain’ny mpanao tantara tsangana manainga fototra. Mitangorona manao antsasa-paribolana manodidina azy ny vahoaka vonona hijery fampisehoana. Mba hihazonana azy ireo anefa, ka tsy hijerevany sehatra babangoana eo anoloany, dia tsy maintsy maneho ny fahaizany mampiasa ny sehatra ireo mpilalao an-tsehatra.
Fototeny mitsaikona ahitana tsy fanarahan-dalàna ihany koa ny fototeny mitsaikona eo amin ny fanovonana man- noho izy mampiditra -n- manakentsona tapany ny renifeo. Ampahany amin ireo fototeny mitsaikona mivany telo miafara amin ny -ka, tra, na; ary mamerina tovona na lazaina hoe mamerina ny -n- amin ny tovona man- amin ny matoanteny izy ireo.
Callet r. P , 1908, tantara ny andriana 736 fanafihana an’antananarivo niarahan’andrianampoinimerina tamin’ireo namany avy eny avaradrano mandiavato, tsiarondahy, tsimiamboholahy, tsimahafotsy, havanandriana 68ankadimbahoaka sy fiadanana an’ny tsimahafotsy, mananjara sy itaosy , ambatoroka ary tsimanalandy an’ny madiavato sy vakinandriamalama, ambotsirohitra sy meritsiafindra an’ny tsimiamboholahy, faravohitra an’ny mandiavato sy tsimahafotsy, faliarivo an’ny mainty, amparibe sy ambohipo ary soavimasoandro no toerana fangonam-bary. 69araka ny tombana nataon’ i copalle,1825 141, 12000 hatramin’ny 15000 olona eo ho eo ny isan’ny mponin’antananarivo tamin’ny 1825 70ireto avy ny anaran’ny tanàna ankaditapaka, ambohijafy, andranomalahelo sns 71ireto avy ny anaran’ny tanàna andohalo, ambatonakanga, antsapanimahazo, ampasanikambo, ampandoroantefy, anjoma, analakely, ambotsirohitra, sns .
Le reste, c’est-à-dire que 10 des personnes enquêtées disent sans hésitation que les qualités d’informations financières et comptables sont très respectés. Pour eux donc, ces qualités sont fiables et vérifiables, exhaustives, pertinentes et disponibles et aussi conformes à la réalité au sein de la société tpfjkm. Section 2-respect des lois et règlements
Raha vao misokatra ny rindrin-damba rideau mampisaraka ny mpilalao sy ny mpijery teatra, dia tazana miatrana avy hatrany eo ambony lampihazo ireo mpilalao rehetra, hiredona ny hira fanokafana. Araka izany anarany izany, dia fanokafana ny lanonana izy, izany hoe alohan’ny hanombohan’ny tantara no hanehoana azy. Mampiavaka ny tropy teatraly ihany koa ny hira fanokafana. Ireo tropy teatraly telo nalaza, nambara tetsy aloha, dia samy nanana ny hira nentiny nanokatra ny fampisehoany avokoa. Amin’ny ankapobeny, dia tsy miova mihitsy izany, fa efa hira famantarana ny tropy tsirairay avy. Ho an’ny tropy telonohorefy, dia ilay hira mitondra ny lohateny hoe telonohorefy ho an’ny
Aloka namelon- tsoratra. Hokikisako an-takelaka tsy ho voakosoka hatrizay fa nisy tamin’izay nateraka nivahiny taminay tsy ho adinoko ny lazany tsy ho voafafa ny tantarany de hotsarovana ato an-tsaina ialahy ! ’lay silaka nalaina. Ny mamatonalina 31 mars 2006. Ambohimandroso itaosy.
Raha mihevitra ny olona fa ny vintana no mifehy ny fiainany, dia manjary sakana amin’ny fampandrosoana ny fiainany izany. Hoy andrianjohany olivier tsy sahy mandray andraikitra feno eo amin’ny fiainany ny ankamaroan’ny olona ankehitriny, hany ka miantehitra amin’ny kisendrasendra
Manamafy hatrany eto ny mpikaroka fa toe-tsain’ny tantsaha ny tsy fananana finiavana hanova zavatra izay hita fa tsy mahomby. Endrika isehoan’izany ny tsy fandanjalanjana ny fampiharana ny fomba mahazatra sy ny fivoaran’ny fiarahamonina. Isan’ny mahatonga ny tantsaha tsy hampihatra teknika iray ny fanajana ny soatoavina misy eo an-toerana. Ao anatin’izany, ohatra, ny famerana ny andro azo iasana izay mapikorontana ny fanaovana asa iombonana. Hita tokoa fa sakana lehibe amin’ny fampandrosoana ny tontolo ambanivohitra malagasy ny mbola fisian’ny fadifady 78 na izany aza, ny fady no fefy miaro ny mponina sy ny mpanao asa fampandrosoana hanaja ny maha olona ny olona ao an-toerana koa raha misy ny safidin’izy ireo hiala amin’izany dia anjaran’ny tantsaha izany fa fanentanana fotsiny ny an’ny mpanao asa fampandrosoana. Nanamafy ny fikambanana malagasy mahomby fianarantsoa tamin’ny famelabelarana nataony ny volana may 1993 fa tsy mpifikitra be fahatany amin’ny nentin-drazana akory ny malagasy tsy nihinana am-bolony koa izy ka nandray hevi- baovao mety hampikorontana ny lamina efa iainany araka izany, hain’ny tantsaha ny mandanjalanja ny fandrosoana sy ny fomban-drazana mba hampandrosoana ny faritra. Iii-2-1-4- olana pôlitika
Mba handresena lahatra ireo olona izay miandry zavatra tsy ho tanteraka mba hionona dia nitady hevitra ny fiarahamonina. Anisan’ny fomba nentina nandresy lahatra tamin’izany ny fitenenana hoe miandry nifin’akoho tsy haniry 49 na ny hoe na haniry nify eo aza ny akoho efa toe-batana voajanahary amin’ny akoho mihitsy ny tsy fisian’ny nify aminy. Natao ohatra anefa izany mba tsy hahatonga ny olona ho diso fanantenana. Rehefa izay fomba fiteny izay no miseho eo amin’ny fiarahamonina dia matetika efa toe- javatra tsy ho tanteraka mihitsy no resahina.
Tovana fony. Io hono no nokasainy hovadiana. Teny am-pandehanana ho any aminy indrindra hono ity zanaka mpanjaka no notafihin’ny jiolahy. Norobainy hono izay rehetra teny aminy. Novonoiny hono izy, kanjo tsy matiny fa novonjen’ity tovovavy mahantra sy kamboty kely sendra nandalo. Zanak’andriana koa hono io tovovavy io saingy tsy mba nanana na inona na inona afa-tsy ny fitiavany sy ny heriny, herin-tsaina sy herim-batana. Teraka taoanatin’ny indray mipi-maso, toy ny kotro-baratra ireny hono ny fitiavan’izy roa dia fitiavana mivaivay, vonon-kisedra ny fahafatesana. Nifampitantana handeha hamakivaky ny fiainana feno sakana hono izy roa, kanjo vao namindra kely fotsiny hihazo ity sampanan-dalana iray dia tojo takela-by misy soratra hoe tsy azo aleha fa tanin’olona. Tsy noraharahiany hono izany fa nandroso ihany izy kanjo toy izao indray ny soratra hitany mitandrema fa mampidi-doza. Mbola nivonona handroso ihany hono izy kanjo .
Noho ny tsy fahitan’ny olona asa, sy vahaolana haingana ary fisondrotan’ny vidim- piainana no nanosika ny olona hanao izany asa izany. Mafy tokoa ny fiainana satria tsy mitsahatra niaka-bidy avokoa ireo entana ilaina amin’ny fiainana andavanandro. Nanjaka ihany koa ny asan-dahalo sy ny fanendahana ary ny fandrobana tamin’ity vanim-potoana ity. Tsy mifidy toerana intsony izy ireo, fa hatrany ambanivohitra ka hatraty an-drenivohitra, dia saika nisy fanafihana foana. Tsy mifidy angalarina koa, fa izay hita rehetra ka azo avadika ho vola, dia raofina avokoa. Maro ireo nisandoka ho miaramila, nisava tranon’olona na nisoloky olona mba hahazoany vola. Nanjaka ny fisandohana tamin’ity vanim-potoana ity. Nisy koa ny namorona vola sandoka. Hoy ny tononkalo 50 taona
Saika nokaloin’ ny eja ao amin’ny tononkalony avokoa ny lafim-pitiavana ny fitiavana ny nahary, ny fitiavan-tanindrazana, ny fitiavana ny marina, ny fitiavana ny poezia ary ny fitiavana eo amin’ny olon-droa sy ny ray aman-dreny ary ny mpiaramonina. Ho fanambaràny izany indrindra no nanaovany ny tononkalony habaky ny nofy eo amin’ny laharana voalohany ao amin’ny boky ilay fitia, hoy izy, habaky ny nofy hoentiko any amin’ny habaky ny nofy ianao , any isika hiara-dia sy hiventy ilay fitia inona no tianao ? Fitiavana ny nahary ? Hankamamy azy isika ! Fitiavana ny ray aman-dreny ? Handalo any isika fitiavana ny teny malagasy ? Eny an-dalàna io ka tsy hadinoina fitiavana ny marina , iainantsika isan’ andro ! Fitiavana ny olon-tiana ? Tia hoe ? Any isika no hifampitaona aminy ! Dia makà toerana tsara, fa hiaina ny nofinofim-pitiavana izaho sy ianao ndao ! Vonona ianao ? Ankafizo àry ny boky ! Raha vao mijery ny lohatenin’ ny boky fotsiny dia efa tsapa sahady fa fitiavana no hokaloina ao anatiny. Manamafy izany ny ao amin’ ny habaky ny nofy ao amin’ io tononkalo io ny eja dia maneho amin’ny mpamaky ireo fitiavana ventesiny ao amin’ny amboaran-tononkalony, ary koa manasa ny mpamaky mba hianoka izany. Izay no hiverimberenan’ ny teny hoe fitiavana in-enina ao amin’ io tononkalo io. Mbola manantitra io voalazan’ ny eja io ihany koa ny tenin’ i lyra na randriamampionona lalao , ao amin’ny teny fanolorana ny amboaran-tononkalo rêve inédit , manao hoe ao amin’ ireo tononkalony, izy dia mikalo an’ andriamanitra, ny tanin-drazany , ny zavaboaary, ny fahafahana, ny poezia ary indrindra ny fitiavana 3
Mercia manao hoe ny finoana sy ny fomba aman-panao rehetra, dia mazava fa mitarika antsika hatrany amin’ny toe-tsaina magique. 136 misy fampitan-kevitra avokoa araka izany ireo singan-javatra rehetra tamin’ny fahan-jafy ary tamin’ny alalan’izy ireny no anisany ahitana taratra ny haben’ny finoana ananan’ny olona. Ny omby maro ny antony nampiasana ny omby nandritra ny lanonana tao ireo savaly izay niantoka ny asa fikarakarana rehetra, fa indrindra ny omby izay novonoina tamin’ny joro. Zava-dehibe ny anjara asan’ny omby eo amin’ny fiainan’ny olona, indrindra ny tantsaha. Manamafy izany i lery hoe ny lanjan’ny omby dia hita taratra eo amin’ny asa rehetra amin’ny fiainana andavanandro sy amin’ny fankalazana ireo fomba aman-panao rehetra 137manana toerana manokana eo amin’ny fiainan’ny malagasy ny omby. Manaporofo izany ny mpandinika fiarahamonina malagasy sasany. Ohatra misy sahy milaza mihitsy fa ny omby dia loharanon-karena ho an’ny vahoaka malagasy sy mahatonga ny olona ho tsara toerana eo amin’ny fiarahamonina 138. Tahaka izany koa ny fiheveren’ny marofotsy momba ny omby. Fototry ny harena ny omby ho azy. Izany dia efa fantatra hatramin’ny tantara taloha ary mbola hita taratra mandraka ankehitriny. Izao ny fomba fijerin’ny mpitsabo iray, mpiasam-panjakana ao amin’ny csbii ao keliloha ny fiheveran’ny olona ny omby ny tena imasoan’ny olona èty dia ny fitadiavan- karena, alefany manambady mbola kely ny zanany vavy mba hahazoany omby. Manomboka takariva ny ady varotra amin’ny famoahana an’ilay zazavavy amin’izany ary mila ho manaraina andro mihitsy. Tsy manaiky ny mpamoaka raha tsy omby 2 na 3 mianaka ny moletry azony. Koa raha rava ilay tokantrano, ilay omby efa lasa any tsy miverina intsony. Koa raha hampody an’ ilay vehivavy indray ilay lehilahy vadiny dia mbola manome omby hafa indray. Sarotiny ny olona aty amin’io ary raha vao tsy lasa io moletry io dia alainy ny zanany, alefany manambady olon- 136 mercia eliade, images et symboles, essais sur le symbole magico-religieux, editions gallimard, 1952, p.148 toutes ces croyances et tous ces rites, certes, nous conduisent dans le domaine de la mentalité magique. 137 lery f , madagascar les sortilèges de l’ile rouge, editions l’harmattan, 2002, p. 107 la valeur mystique du b uf se manifeste dans tous les actes de la vie quotidienne et dans les cérémonies rituelles. 138 le zébu constitue pour le peuple malgache la principale richesse et représente un excellent placement
Ny karavasin’i karetsaka dia tsy mba randran-taretra akory, fa vita amin’ny hoditr’omby nahahy, dia nohosorany menaka matetika mba halefadefaka. Io no fitondrany rehefa mamolaka omby. Mijafajafa aok’izany ny biby tratran’ny fikapony, mainka fa olombelona nofo sy ra mitafy hoditra. Niriadriatra ny feon-karavasy. Nitady handosirana i noro, nefa tsy nahita isitrihana. Hany heriny, niforitra nitampify teo anilan’i lofo sendra tamoron’ny toko. Tsy nananan-drainy antra, fa nozohiny nojapijapiana tamin’izay zoron-trano nandadiladiany. Nampangorintsina ny aty fo ny nijery ilay zazavavy nihiakiaka sy nibabababa, niapokapoka eran’ny trano. Nangoraka i lofo, tsy nahatanty ny nanatrika ny fiafatrafany teo, ka lasa nivoaka lavitra ny tanàna. Ny penina koa tsy hahay hitantara eto ny fahoriany tamin’iny hariva iny, fa mampangotsoka fanahy loatra, ka handingana fotoana lavidavitra. Ny hany hanampy kely fotsiny ny zava-nitranga, dia i noro nandry fotsy, fa natsipin-drainy ho an’ny amboa ny anjara sakafony mialoha tory. Nanomboka nitsiry ny ahitra, ary namelana mamoaka vony ny voankazo. Vaky vony koa ny ambiaty sy vero. Nanomboka mamela holatra ho vadin-koditra mandrakizay ny dian-karavasy indray hariva. Ny diam- pery teny amin’ny ranjo ihany no tsy hay nafenina, fa ny teny amin’ny lanton-tsandry kosa nirakofany sampin-damba, dia takona ihany. Injany nisy toa siokam-borona hafahafa avy any an-kadivory any. Nijery farany ny tandindony teo ambonin’ilay lovia tanimanga feno rano, mba hamantarany ny mety sy ny tsy mety amin’ny toetr’endriny i noro, vao indro namikiviky nivoaka. Fa mbola tsy nahalala fitaratra ny olona taloha. Amin’ny toy izany no nitsarana ny sarin’ny tena. Somary maizimaizina ilay izy, nefa izay no hany nisy sy nifaliana. Nitsambinkina avy eny ambony hazo rabe, izay efa niandriandry teny ho eny, nony nahatazana azy efa dify lavidavitra ny vohitra, dia nanenjika nanatona nahiako ho tsy tafavoaka indray ianao! Hoy rabe vao vita ny fifanatsafana mbola maneno fitatra ny olona tao an-trano dia efa lasa namonjy ny raharahany avy. Lohataona ange izao e ! Niomana vetivety fotsiny no somary naha-elaela kely ahy! Varimbariana foana teo rabe nijery an’i noro niraratra. Ny endriny notenteniny manjarano sy taniravo, ka vao mainka fotsy malandilandy ery. Ny sofiny voaisy kavina kivoro82. Ny volony tsy navelany hirakorako intsony, fa novakiany efatra mitovy hatrany antampony, dia norandraniny nataony fofy solo; izany hoe tsy misy mikiraviravy fa mivona eo am-potony afovoan’ny soritra itoerany avy. Voahosotra menaka izany, ka mangiloilo ery. Ary ny lambany somary mamafa lalana aleoko kokoa lahy, noro, mijery ny sandrinao sy ny vozonao bakora! Toa satriko ihany ny hahita ny tratranao mandimandina toy izay izao mitafy izao! Nefa, hatramin’ny nahalalako ny fihevi-dreninao ahy nolazainao, dia tsy tafandrimandry intsony ny saiko raha mbola hihanjakanjaka amin’izao aza miraharaha izany! Na ho vorondolo amin’ny sasany aza ianao, voromangako izaho ho tompony kosa ! Efa tsy andriko izay nahavita ity hitafiako amin’izay, fa nalahelo ny foko!
Tamina karazana olona vitsivitsy no ahafana manao ity fampitahana manaraka ity. Tsy hahatety faritra sy toerana maro eto madagasikara tsy akory ity fampitahana ity; fa ireo nahazoanay angon-kevitra ihany no hanaovanay fampitahana eto. Ao vonizongo atsimo-atsinanana dia manafana omby ihany koa ny mpiompy omby any. Mitovitovy amin’izay fahita tany amin’ireo faritra nanaovanay ny fanadihadiana ihany izany manana fomba fanao koa ny olona amin’ny fampitomboana ny isan’ny omby entina eny amin’ny toerana fanaovana afana. Ny afana ômby kosa dia fitsofan-drano ny omby eny amin’ny toerana avo sy masina tahaka ny tendrombohitr’i tsilokana. Ny mpimasy sy ny tompon’omby no miaraka eny manao ny fombafomba, ary rehefa izany dia manome fanafody hosotroin’ny omby ny mpimasy miampy ny fadifady samihafa tsy maintsy tandremana. Hoy rakotomalala lucien richard57. Ny mahasamy hafa azy dia ampisotroina ny omby ny azy ireo ny fanafody fa tsy hafafy aminy. Any mananara avaratra, any ivarary dia ahitana fomba mitovitovy amin’ity fanafanana omby tany amin’ny toerana niompanan’ny asa fikarohana ity. Ny antony anaovana ny fomba dia mitovy hatrany, fa ny fotoana anatanterahana azy no misy fahasamihafana. Voalohany, na any ivarary mananara avaratra, na tany amin’ny toerana nanatanterahanay ny fanadihadiana, dia samy manatanteraka ity fomba ity alohan’ny handefasana ny omby an-kijàna. Misy fomba atao ihany koa any ivarary alohan’ny hakana ny omby hiasa. Tany amin’ny faritra nanaovanay ny asa fikarohana kosa; dia izay omby nalaina manokana tany an-kijàna hatao omby miasa karazana sokajy io fa tsy manondro hetsika na omby hamidy na hatakalo na hovonoina ihany no hanaovana fombafomba. Ireo omby rehetra ilaina amin’ny fanaovan-draharaha kosa dia alaina fotsiny any an-kijàna ho any an-tanàna. Ny fomba ataon’ireo mpiompy any ivarary mananara avaratra, amin’ny fiafaran’ny asa fambolena koa dia mitovitovy amin’izay fahita tany amin’ny faritra ambohijanaka sy baiboka atsinanana. Any mananara avaratra dia ampandroina ny omby rehefa vita ny asa; ka eny amin’ny renirano ampandroana azy no atao ny fombafomba, ka fafazana rano izy ireo amin’izany. Izany no maha endriky ny fidiovana ny fomba58.
Ny lafiny hevitra no azo anoritana ny teny faritan’ny ny voanteny daholo sy avokoa fa tsy ny lafiny tsinjara toerana. Tsaroana ho manome fanazavana momba ny vilia ny endrika daholo ao amin’ny ao amin’ny f1, ary tsaroana ho manome fanampim-panazavana momba ny fako ny endrika avokoa ao amin’ny f2. Tsaroana fa ny vilia tsy an-kanavaka no marihin’ny endrika daholo ao amin’ny f1, ary ny fako tsy an-kanavaka no marihin’ny endrika avokoa ao amin’ny f2. Noho izany dia mpamaritra ny lazaina ny endrika daholo sy avokoa. Azo ambara hoe mpanampy ireo noho izy mipetraka eo alohan’ny andian-teny faritany. Ao amin’ny f1 dia mpanampy ny lazaina vilia ny voanteny daholo ary mpanampy ny lazaina fako ny voanteny avokoa. Azo heverina ho mitana anjara hafa noho ny voalaza etsy ambony ny endrika daholo sy avokoa. Azo ampifandraisina amin’ny firafitry ny fehezanteny tonga maro ny olona ny firafitry ny fehezanteny f1 sy f2. Azo halavaina toy izao ity fehezanteny farany ity tonga amin’ny alalan’ny olona maro ny olona nandrasana eto indindra dia mipetraka ny fisalasalana azo lazaina ho mamaritra ny anarana ny olona ao amin’ilay andian-teny olona maro ny maro eto. Ao ireo mpanampy ny filaza mandidy toy ny mbà, samia. Mifanova amin’ny mba sy samy ny endrika mbà sy samia ary afaka miasa miaraka amin’ny fampanjavonana ny lazaina. Ohatra. Mba hendry ianao mbà hendry ianao. Samy hendry ianareo samia hendry ianareo .
Araka ny hita amin ireo voanteny anaty fafana, sampan-teny aman-tovana -ina sy -ana avokoa ireo ahitana fiavahany amin ny fampiasana ny hasin-teny mpanamarika fotoana telo lafy no- ho mpanamarika fotoana endrika feno avokoa izy ireo satria miantomboka amin ny renifeo ny foto-teny; ny mariky ny lasa no- sy ny mariky ny ho avy ho- no hita fa mihataka amin ny voanteny miaraka aminy eto. Tsy hita izany tranga izany amin ny mpanamarika fotoana, fifanoloana roa lafy sy amin ny mpanamarika fotoana fanovonana manana endrika tsy feno. Horesahina amin ny tapany faharoa eto ambany kosa ny firafitry ny hasin-teny tovona voa-, tafa-, maha- manamarika ny fitodika sy ny filazan-javatra amin ny teny malagasy.
Ampahatsiahivina fa ny lohahevitra nofidinay amin’ity asa fikarohana ity dia ny ohabolana malagasy ny anatra sy fanabeazana raketiny, raha ampiharina amin’ny fandinihana ny ohabolan’i solomona ao amin’ny baiboly protestanta noho izany, nezahinay ny nanompana ity fizarana voalohany ity tamin’ny fampahafantarana ny mikasika ny ohabolana malagasy, izay fototry ny asa fanadihadiana. Taorian’ny fampahalalana ny ohabolana malagasy amin’ny ankapobeny, izay nanasongadinana manokana ny ohabolana manoloana ireo karazan-dahabolana hafa, sy naneho mazava ny anjara asany sy ny anjara toerany amin’ny maha literatiora am- bava azy, dia nezahina navoitra ihany koa ny fampahafantarana ny ohabolana amin’ny antsipiriany, ka nasongadina ny famaritana ity karazan-dahabolana ity sy ny fomba fisehony ary ny ilàna azy eo amin’ny fiainana andavanandron’ny olona. Tsy nohadinoina ihany koa anefa ny nampahalala fa matoa ny ohabolana no be mpampiasa sy tsy mbola lefy mandraka ankehitriny, dia izy mahafeno ny fepetra ny maha literatiora azy, ka tsy ny endrika ivelany ihany no novahavahana tamin’izany fateo koa ny lafin-kevitra raketiny ; tsy afa-misaraka amin’izany rehetra izany koa anefa ny famahavahana ireo ventin-kevitra lehibe, amin’ny maha fitaovam-panabeazana sy fananarana ny ohabolana malagasy; izay anisan’ny lohahevitra goavana raketin’ny ohabolana. Izany rehetra izany no natao dia mba tsy hahatompon-trano mihono ny mpamaky ny asa, sy ho fampifandraisana ity fizarana voalohany ity amin’ny fizarana manaraka izay hibanjinana ny amin’ ny ohabolan’i solomona ao amin’ny baiboly , ka ny bokin’ny ohabolana ao amin’ny baiboly no hitarafana izany.